Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 13. melléklet a 31/2010. (V. 13.) EüM rendelethez
Paragraph Index: 605

5. Szövődmények monitorozása, ellenőrzése 5.1. Opportunista infekciók 5.1.1. Szisztémás fertőzésre utaló állapot gondos kivizsgálást igényel. 5.1.2. Különös gondot kell fordítani 5.1.2.1. a tuberculosis kizárására (mellkas röntgen), 5.1.2.2. a fizikális vizsgálatra, 5.1.2.3. kétes esetben pulmonológiai vagy egyéb társszakmai konzíliumra. Ha fennáll a latens TBC veszélye, gátlószeres kezelés mellett adható az anti-TNF-α kezelés. 5.1.3. A kezelés időtartama alatt fél évente mellkas röntgen szükséges. 5.1.4. Krónikus vírushepatitis (HBV, HCV) sem jelent kontraindikációt, de különös körültekintéssel, és az antivirális gátlószeres kezelés párhuzamos alkalmazásának indikálása miatt hepatológus szakember közreműködésével ajánlott. 5.2. Malignus betegségek 5.2.1. Malignus és lymphoproliferatív betegség kialakulásának kockázata fokozott. 5.2.2. Az egyébként igen ritkán előforduló, hepatosplenicus T-sejt lymphoma esetén az anti-TNF-alfa készítményt azathioprinnel együttesen alkalmazták. 5.3. Neurológiai eltérések 5.3.1. Nervus opticus neuritis 5.3.2. Demyelinizációs kórképek 5.4. Egyéb mellékhatások 5.4.1. Infúziós/injekciós helyi reakciókkal kell számolni. 5.4.2. Autoantitestek főleg a kiméra infliximab esetén alakulnak ki (9-17%), de humán készítmény ellen is termelődik autoantitest (0,7-2,6%).

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes